

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA ŠODOLOVCI**

**OPĆINSKO VIJEĆE**

**ZAPISNIK**

**sa 25. sjednice Općinskog vijeća Općine Šodolovci održane dana 19. veljače 2025. godine u Šodolovcima, Ive Andrića 5**

Sjednica je započela s radom u 19.00 sati.

Prisutni vijećnici: Lazar Telenta, Đurđica Ratković, Slobodanka Bijelić, Stevan Živković, Lejla Tešanović, Vjekoslav Brđanin, Goran Kovačević i Čedomir Janošević

Odsutni vijećnici: Goran Penava (opravdano).

Ostali prisutni: Dragan Zorić (općinski načelnik), Jovana Avrić (pročelnica Jedinstvenog upravnog odjela, ujedno i Zapisničar) i Darija Ćeran (viši stručni suradnik za računovodstvene i financijske poslove).

Predsjednik Općinskog Vijeća pozdravio je sve prisutne, utvrdio kvorum i otvorio 25. sjednicu Općinskog vijeća Općine Šodolovci.

Predsjednik Općinskog Vijeća pročitao je predloženi dnevni red te je upitao nazočne ima li primjedbi na predloženi dnevni red ili dopuna istoga.

Kako se nitko nije javio za riječ Predsjednik je Prijedlog dnevnog reda stavio na glasovanje te je jednoglasno prihvaćen sljedeći dnevni red:

1. Razmatranje i usvajanje zapisnika sa 24. sjednice Općinskog Vijeća Općine Šodolovci,
2. Prijedlog Godišnjeg izvještaj o izvršenju Proračuna Općine Šodolovci za 2024. godinu,
3. Prijedlog Odluke o raspodjeli rezultata poslovanja Općine Šodolovci za 2024. godinu,
4. Prijedlog Izvješća o ostvarenju Programa javnih potreba u kulturi i religiji na području Općine Šodolovci za 2024. godinu,
5. Prijedlog Izvješća o ostvarenju Programa javnih potreba u sportu na području Općine Šodolovci za 2024. godinu,
6. Prijedlog Izvješća o ostvarenju Programa javnih potreba u socijalnoj skrbi Općine Šodolovci za 2024. godinu,
7. Prijedlog Izvješća o ostvarenju Programa javnih potreba u predškolskom odgoju i obrazovanju Općine Šodolovci za 2024. godinu,
8. Prijedlog Izvješća o ostvarenju Programa održavanja objekata i uređaja komunalne infrastrukture Općine Šodolovci za 2024. godinu,
9. Prijedlog Izvješća o ostvarenju Programa gradnje objekata i uređaja komunalne infrastrukture Općine Šodolovci za 2024. godinu,
10. Prijedlog Izvješća o ostvarenju Programa utroška sredstava naknade za zadržavanje nezakonito izgrađenih zgrada u prostoru Općine Šodolovci za 2024. godinu,
11. Prijedlog Izvješća o ostvarenju Programa utroška sredstava šumskog doprinosa za 2024. godinu,
12. Prijedlog Izvješća o ostvarenju Programa utroška sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Šodolovci za 2024. godinu,
13. Prijedlog Izvješća o ostvarenju Programa utroška sredstava vodnog doprinosa za 2024. godinu,
14. Prijedlog Izvješća o obavljenom popisu imovine i obveza Općine Šodolovci sa stanjem na dan 31.12.2024. godine,
15. Prijedlog Izvješća o primjeni agrotehničkih mjera i mjera za uređenje i održavanje poljoprivrednih rudina na području Općine Šodolovci za 2024. godinu,
16. Prijedlog Izvješća o lokacijama i količinama odbačenog otpada te troškovima uklanjanja odbačenog otpada na području Općine Šodolovci u 2024. godini
17. Prijedlog Izvješća o radu općinskog načelnika Općine Šodolovci u razdoblju od 01.07.2024. do 31.12.2024. godine,
18. Prijedlog Odluke o izmjenama i dopunama Odluke o lokalnim porezima Općine Šodolovci,
19. Pitanja i prijedlozi vijećnika.

U 19:03 sjednici se priključio vijećnik Čedomir Janošević.

**DNEVNI RED**

Prije samog početka predloženo je i bez primjedbi usvojeno da se točke od 2. do zaključno sa 13. obrazlože te da se o njima zajedno raspravlja i glasuje.

Prelazi se na rad prema utvrđenom dnevnom redu.

**TOČKA 1. RAZMATRANJE I USVAJANJE ZAPISNIKA SA 24. SJEDNICE OPĆINSKOG VIJEĆA OPĆINE ŠODOLOVCI**

Predsjednik Općinskog Vijeća upitao je nazočne ima li netko primjedbu na zapisnik sa 24. sjednice Općinskog Vijeća Općine Šodolovci.

Kako primjedbi i prijedloga nije bilo Predsjednik Općinskog Vijeća pozvao je vijećnike da glasuju o prijedlogu zapisnika sa 24. sjednice Općinskog Vijeća.

ZA je glasovalo osam (8) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je kako je jednoglasno s osam glasova ZA, Općinsko vijeće Općine Šodolovci usvojilo:

ZAKLJUČAK

o usvajanju zapisnika sa 24 sjednice Općinskog Vijeća

(Zaključak se prilaže zapisniku i njegov je sastavni dio- prilog 1)

**TOČKA 2. – 13.**

Viša stručna suradnica za računovodstvene i financijske poslove Darija Ćeran obrazložila je Općinskom vijeću Prijedlog Godišnjeg izvještaja o izvršenju Proračuna Općine Šodolovci za 2024. godinu te Prijedlog izvještaja o izvršenju pripadajućih Programa koji su se donijeli uz Proračun Općine Šodolovci za 2024. godinu i Prijedlog Odluke o raspodjeli rezultata poslovanja Općine Šodolovci za 2024. godinu..

Prihodi poslovanja i od prodaje nefinancijske imovine ostvareni su u iznosu od 1.312.725,18 eura dok su rashodi poslovanja i rashodi za nabavu nefinancijske imovine izvršeni su u iznosu od 1.191.055,89 eura. Stavljanjem u odnos ostvarenih prihoda i izvršenih rashoda na dan 31.12.2024. godine ostvaren je višak prihoda u iznosu od 121.669,29 eura. Raspoloživa sredstva iz prethodnih godina (rezultati poslovanja na dan 31.12.2023. godine) u iznosu od 89.345,08 eura uvećana za višak prihoda na dan 31.12.2024. godine čine preneseni višak prihoda i primitaka raspoloživ na dan 31.12.2024. godine u iznosu od 211.014,37 eura.

Nakon iznošenja obrazloženja Više stručne suradnice za računovodstvene i financijske poslove prijedloga Godišnjeg izvještaja o izvršenju Proračuna Općine Šodolovci za 2024. godinu ali i prijedloga izvještaja o izvršenju pojedinačnih Programa koji se donose uz Proračun i Prijedloga Odluke o raspodjeli rezultata poslovanja, Predsjednik je otvorio raspravu. Kako se nitko nije javio za riječ Predsjednik stavlja Godišnji izvještaj o izvršenju Proračuna Općine Šodolovci za 2024. godinu te pripadajuće izvještaje o izvršenju pojedinačnih Programa koji su usvojeni uz Proračun Općine Šodolovci za 2024. godinu i prijedlog Odluke o raspodjeli rezultata poslovanja za 2024. godinu na glasovanje:

ZA je glasovalo osam (8) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je da je jednoglasno s osam glasova ZA općinsko vijeće Općine Šodolovci usvojilo i donijelo:

1. Godišnji izvještaj o izvršenju Proračuna Općine Šodolovci za 2024. godinu (prilog 2),
2. Odluku o raspodjeli rezultata poslovanja Općine Šodolovci za 2024. godinu (prilog 3),
3. Izvješće o ostvarenju Programa javnih potreba u kulturi i religiji na području Općine Šodolovci za 2024. godinu (prilog 4),
4. Izvješće o ostvarenju Programa javnih potreba u sportu na području Općine Šodolovci za 2024. godinu (prilog 5),
5. Izvješće o ostvarenju Programa javnih potreba u socijalnoj skrbi Općine Šodolovci za 2024. godinu (prilog 6),
6. Izvješće o ostvarenju Programa javnih potreba u predškolskom odgoju i obrazovanju Općine Šodolovci za 2024. godinu (prilog 7),
7. Izvješće o ostvarenju Programa održavanja objekata i uređaja komunalne infrastrukture Općine Šodolovci za 2024. godinu (prilog 8),
8. Izvješće o ostvarenju Programa gradnje objekata i uređaja komunalne infrastrukture Općine Šodolovci za 2024. godinu (prilog 9),
9. Izvješće o ostvarenju Programa utroška sredstava naknade za zadržavanje nezakonito izgrađenih zgrada u prostoru Općine Šodolovci za 2024. godinu (prilog 10),
10. Izvješće o ostvarenju Programa utroška sredstava šumskog doprinosa za 2024. godinu (prilog 11),
11. Izvješće o ostvarenju Programa utroška sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Šodolovci za 2024. godinu (prilog 12),
12. Izvješće o ostvarenju Programa utroška sredstava vodnog doprinosa za 2024. godinu (prilog 13).

**TOČKA 14. PRIJEDLOG IZVJEŠĆA O OBAVLJENOM POPISU IMOVINE I OBVEZA OPĆINE ŠODOLOVCI SA STANJEM NA DAN 31.12.2024. GODINE**

Viša stručna suradnica za računovodstvene i financijske poslove upoznala je vijećnike s rezultatima obavljenog popisa imovine i obveza Općine Šodolovci sa stanjem na dan 31.12.2024. godine, utvrđenom od strane Povjerenstva za obavljanje popisa imovine i obveza općine Šodolovci koje je imenovao općinski načelnik u prosincu 2024. godine. Imenovano Povjerenstvo koje se sastojalo od Predsjednika i dva člana tijekom siječnja 2025. godine provodilo je navedeni popis te je o rezultatima svog rad sastavilo Izvještaj s kojim je upoznalo općinskog načelnika, a koji je donio Odluku o njegovom prihvaćanju.

Nakon dovršetka izlaganja Predsjednik Općinskog vijeća otvorio je raspravu. Kako nije bilo daljnjih pitanja niti uključenja u raspravu o naprijed navedenom Prijedlogu Predsjednik Općinskog vijeća Općine Šodolovci stavio je Prijedlog Zaključka o usvajanju izvješća obavljenom popisu imovine i obveza Općine Šodolovci sa stanjem na dan 31.12.2024. godine na glasovanje:

ZA je glasovalo osam (8) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je da je jednoglasno s osam glasova ZA općinsko vijeće Općine Šodolovci usvojilo i donijelo:

ZAKLJUČAK

o usvajanju izvješća o obavljenom popisu imovine i obveza

Općine Šodolovci sa stanjem na dan 31.12.2024. godine

(Zaključak se prilaže zapisniku i njegov je sastavni dio- prilog 14).

**TOČKA 15. PRIJEDLOG IZVJEŠĆA O PRIMJENI AGROTEHNIČKIH MJERA I MJERA ZA UREĐENJE I ODRŽAVANJE POLJOPRIVREDNIH RUDINA NA PODRUČJU OPĆINE ŠODOLOVCI ZA 2024. GODINU**

Pročelnica Jedinstvenog upravnog odjela obrazložila je izvješće o primjeni agrotehničkih mjera i mjera za uređenje i održavanje poljoprivrednih rudina na području Općine Šodolovci za 2024. godinu izrađeno sukladno odredbama Zakona o poljoprivrednom zemljištu a koje se temelji na Odluci o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Šodolovci.

Nakon obrazloženja pročelnice, Predsjednik Općinskog vijeća otvorio je raspravu te upitao nazočne javlja li se itko za riječ. Kako nije bilo pitanja niti se itko javio za sudjelovanje u raspravi Predsjednik je stavio ovaj Prijedlog Zaključka o usvajanju godišnjeg izvješća o primjeni agrotehničkih mjera i mjera za uređenje i održavanje poljoprivrednih rudina na području Općine Šodolovci za 2024. godinu na glasovanje:

ZA je glasovalo osam (8) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je da je jednoglasno s osam glasova ZA općinsko vijeće Općine Šodolovci usvojilo i donijelo:

ZAKLJUČAK

o usvajanju godišnjeg izvješća o primjeni agrotehničkih mjera i mjera za uređenje i održavanje poljoprivrednih rudina na području Općine Šodolovci za 2024. godinu

(Zaključak se prilaže zapisniku i njegov je sastavni dio- prilog 15).

**TOČKA 16. PRIJEDLOG IZVJEŠĆA O LOKACIJAMA I KOLIČINAMA ODBAČENOG OTPADA TE TROŠKOVIMA UKLANJANJA ODBAČENOG OTPADA NA PODRUČJU OPĆINE ŠODOLOVCI U 2024. GODINI**

Pročelnica je navela lokacije koje su tijekom 2024. godine detektirane kao lokacije onečišćene otpadom te također lokacije koje su sanirane i njihovo stanje tijekom 2024. godine. U izlaganju su kao i u izvješću navedeni iznosi za sanaciju.

Nakon obrazloženja pročelnice, Predsjednik Općinskog vijeća otvorio je raspravu te upitao nazočne javlja li se itko za riječ. Vijećnik Vjekoslav Brđanin skrenuo je pozornost na prostor nekadašnjeg ribnjaka u naselju Koprivna i nelegalno odlaganje otpada na istome, no ta tema je prebačena pod točku pitanja i prijedlozi vijećnika. Kako se nitko više nije javio za riječ niti je bilo pitanja, Predsjednik je stavio ovaj Prijedlog Zaključka o usvajanju izvješća o lokacijama i količinama odbačenog otpada te troškovima uklanjanja odbačenog otpada na području Općine Šodolovci u 2024. godini na glasovanje:

ZA je glasovalo osam (8) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je da je jednoglasno s osam glasova ZA općinsko vijeće Općine Šodolovci usvojilo i donijelo:

ZAKLJUČAK

o usvajanju izvješća o lokacijama i količinama odbačenog otpada te troškovima uklanjanja odbačenog otpada na području Općine Šodolovci u 2024. godini

(Zaključak se prilaže zapisniku i njegov je sastavni dio- prilog 16).

**TOČKA 17. PRIJEDLOG IZVJEŠĆA O RADU OPĆINSKOG NAČELNIKA OPĆINE ŠODOLOVCI ZA RAZDOBLJE OD 01.07.2024. DO 31.12.2024. GODINE**

Općinski načelnik predstavio je vijećnicima izvješće o svom radu u razdoblju od 01.07.2024. godine do 31.12.2024. godine. U izvješću su navedene aktivnosti u sklopu pojedinih programa, apliciranih i odobreni projekti, sredstva koja su prihodovana te isplaćena iz proračuna za određene namjene te akti koji su predlagani radi poboljšanja rada u okviru djelokruga općine.

Predsjednik Općinskog vijeća upitao je javljali se tko za riječ te ima li pitanja za općinskog načelnika. Kako se nitko od nazočnih nije javio za riječ niti je imao kakvih pitanja Predsjednik je stavio na glasovanje Prijedlog Zaključka o usvajanju Izvješća o radu općinskog načelnika Općine Šodolovci u razdoblju od 01. srpnja 2024. do 31. prosinca 2024. godine :

ZA je glasovalo osam (8) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je da je jednoglasno s osam glasova ZA općinsko vijeće Općine Šodolovci usvojilo i donijelo:

ZAKLJUČAK

o usvajanju Izvješća o radu općinskog načelnika Općine Šodolovci

u razdoblju od 01. srpnja 2024. do 31. prosinca 2024. godine

(Zaključak se prilaže zapisniku i njegov je sastavni dio- prilog 17).

**TOČKA 18. PRIJEDLOG ODLUKE O IZMJENAMA I DOPUNAMA ODLUKE O LOKALNIM POREZIMA OPĆINE ŠODOLOVCI**

Pročelnica je obrazložila Prijedlog Odluke o izmjenama i dopunama Odluke o lokalnim porezima. Navela je da je stupanjem na snagu Zakona o izmjenama i dopunama Zakona o lokalnim porezima (NN 152/24) došlo je do potrebe donošenja izmjena i dopuna Odluke o lokalnim porezima Općine Šodolovci kako bi se ista uskladila sa zakonskim odredbama. Ovim prijedlogom predloženo je uvođenje poreza na nekretnine (što je i zakonska obveza jedinica lokalne samouprave) i da se visina poreza na nekretnine odredi u iznosu od 1,00 eura/m² korisne površine nekretnine

Predsjednik Općinskog vijeća upitao je javljali se tko za riječ te ima li pitanja za općinskog načelnika. Kako se nitko od nazočnih nije javio za riječ niti je imao kakvih pitanja Predsjednik je stavio na glasovanje Prijedlog Odluke o izmjenama i dopunama Odluke o lokalnim porezima Općine Šodolovci:

ZA je glasovalo osam (8) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je da je jednoglasno s osam glasova ZA općinsko vijeće Općine Šodolovci usvojilo i donijelo:

ODLUKU

o izmjenama i dopunama Odluke o lokalnim porezima Općine Šodolovci

(Odluka se prilaže zapisniku i njegov je sastavni dio- prilog 18).

**TOČKA 19. PITANJA I PRIJEDLOZI VIJEĆNIKA**

- Vijećnik Vjekoslav Brđanin uputio je pitanje vezano uz planove za rješavanje situacije nekadašnjeg prostora ribnjaka u naselju Koprivna i istakao kako stanovnici često primjećuju i nelegalno odlaganje otpada na prostor istoga.

Općinski načelnik odgovorio je vijećniku kako je rješavanje ove situacije započelo još prije par godina kada je općina uputila Ministarstvu prostornoga uređenja, graditeljstva i državne imovine zahtjev za prenošenjem vlasništva nad tim prostorom. Istaknuo je i kako je predmet prošle godine dostavljen u nadležnost u županiji te će se s županijskim tijelima pokušati i realizirati rješavanje ovog predmeta na obostrano zadovoljstvo. Načelnik je istaknuo da će se pojačati komunalni nadzor nad prostorom ali i da će se pokušati postaviti rampa (u dogovoru s poljoprivrednicima koji u tom dijelu atara imaju zemljište) na put prema prostoru ribnjaka kako bi se spriječio neovlašteni ulazak i odlaganje otpada.

Nije bilo daljnjih pitanja niti prijedloga vijećnika.

Sjednica je završila u 19:50 sati.

ZAPISNIČAR: PREDSJEDNIK VIJEĆA:

Jovana Avrić Lazar Telenta

KLASA: 024-03/25-02/1

URBROJ: 2158-36-01-25-2

Šodolovci, 19. veljače 2025.